1941. június 23-án, a Szovjetunió elleni német támadás másnapján Molotov szovjet külügyminiszter magához kérette a magyar követet és érdeklődött Magyarország álláspontja iránt. A maga részéről kifejtette, hogy a Szovjetuniónak nincsenek vitás ügyei vagy igényei Magyarországgal szemben, és nem ellenzi az észak-erdélyi területgyarapítást sem. Ugyanezen a napon a magyar kormány Budapesten döntött a diplomáciai kapcsolatok megszakításáról, amit június 24-én közölt Kristóffy követ Moszkvában. Június 26-án Magyarország Kassa bombázása ürügyén hadat is üzent a Szovjetuniónak.